All Inclusive (сериал)

All Inclusive е български комедиен сериал. Стартира на 28 февруари 2020 г. с двоен епизод в ефира на Нова телевизия.
Девизът на сериала е: „Животът е като един all inclusive, всичко ти е включено – и хубавото, и лошото.“ Сериалът има 5 сезона. Епизодите могат да бъдат гледани след излъчването им онлайн в платформата NOVA PLAY.
Приятелските семейства Чобанови и Сиромашки от София пътуват към родното Черноморие. Пламен е ядосан защото тъща му, баба Евдокия, също ще почива с тях. Той е направил резервация за 5-звезден хотел. На рецепцията им казват, че има грешка и резервация на тези имена няма. Управителя на хотела, Йордан Парушев, им предлага да спят в една каравана до хотела, но само за няколко нощи. Пламен и Ицо отиват до офис на фирмата от която са направили резервация, но там нямат интернет. Пламен е техник и се захваща да поправи интернета, но не успява. На следващия ден мъжете отново отиват до офиса, но вратата е заключена, а прозорците облепени в стари вестници. Изглежда, че семействата са били измамени. Всички остават да спят в караваната. Семействата попадат в още по-комедийни ситуации, които ги карат да осъзнаят, че е по-важно да имаш добри приятели, отколкото лукс. Покрай комичните ситуации, в сериала водеща тема е застрояването по морето и еко каузата, на която организатор е Мартин.
В сезон 2 семействата отиват на почивка в хотела на Емил, съпруг на Елица с който Пламен и Христо се сприятеляват. Служителката на рецепцията отново казва, че има грешка, но тогава се появява Емил, който дава All-Inclusive карти на семействата. Основната тема на сезона този път е развода на Емил и Елица. Тяхната дъщеря Виктория страда и не може да спи именно заради развода. В същото време Надя също страда, защото Мартин, който в 1 сезон замина за Щатите, не и е писал от близо 7 месеца, това се оказва така, защото той през тези месеци е нямал интернет. Двамата искат заедно да заминат за Щатите.
Христо е обсебен от идеята да подобри жизнения стандарт на семейството си като открие легендарно тракийско съкровище и усилено го търси. Появява се и бившият мъж на Евдокия, Леонид. Той пристига в България заради дъщеря си, Елена. Тя не го познава и никога не го е виждала. Евдокия е убедена, че той само иска пари от тях. Това се оказва истина, но накрая той поднася извинения към Евдокия и Елена и те му прощават. Леонид само иска да се разведат с Евдокия, тя разбира се е съгласна.
По време на съдебния процес Емил и Елица прочитат сватбените си обети и се сдобряват. Мартин и Надя също се сдобряват. А Елена роди в хотела на Емил, понеже беше бременна.
Каузата на втория сезон е да припомни необходимостта от съхраняването красивата българска природа, както и на безценното ни културно-историческо наследство.
В началото на сезона Сиромашки и Чобанови са скарани. Заради какво става ясно по-късно в сезона. Понеже всички стаи в хотела са заети, на семействата им се налага да спят в една стая. Бивше гадже на Елена – Явор работи като ски треньор в хотела и флиртува с нея. На Пламен това не му харесва и той се скарва с Елена. Когато Евдокия и Чефо, приятел на Евдокия с който се запознават в 1 сезон, пристигат, те сдобряват Чобанови и Сиромашки. Оказва се, че били скарани заради билет от националната лотария. Христо подарил на Пламен билета и Пламен спечелил 10 000 лева. Христо и Марияна се разсърдили защото Сиромашки били „спечелили с късмета на Христо“. Те обаче не знаели, че Пламен не е получил парите, защото лотарията фалира. Евдокия и Чефо обявяват, че ще се женят. Евдокия планира голяма и много скъпа сватба и заради това продала апартамента си в София, в който Пламен и Елена живеят. Пламен е твърдо против тази сватба, а Елена е позитивно настроена. Парушев и Емил стават добри приятели и дори спят в една и съща стая. Оказва се, че Емил и Елица са се развели, въпреки сдобряването. Двамата се запознават с Калина, певица и екскурзовод в Банско. И двамата са влюбени в нея. Денис, син на Калина и Стефани, внучка на Чефо се влюбват също. Надя и Мартин са скарани, Мартин много работил, а тя нищо не правила. Надя го лъже, че е бременна за да види неговата реакция. Той настоява детето да се махне незабавно. На нова година, когато сватбата е планирана, Христо, Марияна, Пламен, Елена, Чефо, Стефани и Надя се изгубват в планината. За тях това е опасно, защото има опасност от лавини. Мартин, Денис и Явор после ги намират и се връщат с тях в хотела, където няма ток и обхват. Надя пита Мартин дали той я обича, а той не отговаря на въпроса. Мартин заминава за САЩ, а Надя остава в България. Накрая Парушев предлага на Калина брак. Дали тя приема, не става ясно.
Началото на сезона започва със сватбата на Чефо и Евдокия, сватбата се намира в новоотворения бар на Емил и Парушев „Виктория“. Емил отваря бара, за да събере пари за имот в Гърция, за да вижда дъщеря си Вики, на която Елица не дава да пътува. Надя се появява в последния момент на сватбата и изненадва семействата с наградата си от конкурс за красота, а именно All inclusive в комплекса на Албена. Стефани е тъжна, че майка ѝ и баща ѝ не са женени. Почивката на Чобанови и Сиромашки, както и медения месец на Евдокия и Чефо започват, а внучката им Стефани остава при тях. Елена заминава на езиково обучение в Малта, а Пламен трябва да се грижи за Сашко Пламена и Стефани (внучката на Чефо) сам. Впоследствие се разбира, че Надя не страда заради Мартин, а се е запознала с нов мъж – Боян, който тя крие от майка си и баща си и именно за това ги е довела на морето. Боян е почти на възрастта на Христо, има дете и е разведен, за това двамата любовници крият от всички. Чефо и Евдокия оставят Стефани на Пламен, а той дава децата на аниматорката на хотела Лили. Сашко е влюбен в Лили и ѝ прави подаръци, макар тя да е по-голяма от него, но тя харесва баща му – Пламен. Лили си мисли, че подаръците са от Пламен и тя флиртува с него. По-късно се разбира, че гаджето на Лили е Явор, от когото Пламен ревнуваше Елена на Банско. Двамата с Пламен отново се мразят и конкурират помежду си.
Парушев се запознава с жена, която се опитва да им вземе бара и се влюбва, но тя го използва и прави номера на бар „Виктория“. Емил не знае за тяхнята връзка, но щом разбира той се разочарова от Парушев, но после той става двоен агент и помага на бара им.
Хората на Марина (жената, която се опитва да вземе бара) ловят незаконно калкан в Черно море и в мрежите им се е оплел делфин, който беше скъп за Стефани.
Стефани и Сашко се целуват, имат чувства един към друг в края на сезона, но не могат да говорят откровено за тях. Синът на Боян-Преслав е техен приятел, той знае за връзката на баща му с Надя, но в един от епизодите майката на Преслав разкрива тайната на Боян и Надя пред Марияна и Христо, а те са ядосани за това.
На финала виждаме всички сдобрени, а барът е купен от Марина, която заобичва Парушев и предглага тримата да го управляват заедно, след като истинския виновник, шефа на престъпниците е заловен и лежи в затвора. Елица пише на Емил и го пита дали може да му остави Вики до края на лятото, той е много развълнуван. Чобанови и Сиромашки трябва да напуснат своите стаи, след предупреждението на рецепционистката, но тогава се появява Чефо и обявява сватбата на сина си (Ваньо) и майката на Стефани. Всички са щастливи и ще имат още престои на морето в комплекса. Накрая виждаме всички двойки танцуващи и влюбени.
В началото на сезона Христо показва писмо на Марияна, в което той е поканен на събирането на класа си. След пристигането си, се разбира, че Марияна е поканила в хотела и Елена с децата, Надя и Емил. По-късно Христо я запознава със своите бивши съученици – Константин и Албена. Оказва се, че срещата на класа е била преди месеци и истинската причина за тяхното посещение е бизнес сделка на Христо и Коцето – за Благата вода – извор с минерална вода. След това те намират плакат, който показва, че Парушев е кандидат за кмет на село Баня, което е пречка за тази сделка и Христо се заема да разбере кой стои зад тази кандидатура. През това време Марияна помага на Елена, която е сама, тъй като Пламен е заминал за Великобритания за да е гвардеец на Бъкингамския дворец. Те се чуват рядко и Елена се чувства самотна. Сашко и Стефани са вече пораснали, като момичето открадва едно зарядно, тъй като очаква пратка от дядо си с нейното зарядно. Сашко поема вината и Елена го наказва. Пакетът пристига и се оказва, че те са разменени и децата получават плик, пълен с наркотично вещество, което те изхвърлят, като по-късно имат проблем с неговият собственик. Стефани продължава с пакостите си и заради неин план, Елена си губи паметта, смятайки че Емил е неин мъж и те имат двама близнаци – Сашко и Стефи, който трябва да се преструват, за да не се влоши положението. Надя от своя страна е дошла на почивката с Преслав и очакват Боян, който е в Нидерландия по работа. Жоро – работник в хотела се влюбва в нея от пръв поглед, но тя го отхвърля, като по-късно се извинява за поведението си и те се сближават. Преслав смята, че те са гаджета и започва да погажда номера на Жоро. Албена се опитва да се сприятели с Марияна и се оказва, че тя е била гадже на Христо преди 18 години и по-късно разбира за 18-годишният и син с Коцето, като Марияна започва да подозира, че Жоро е всъщност син на Христо. Парушев и Марина се пробват за бебе, а също и се опитват по всевъзможни начини заедно с Емил, който стои зад кандидатурата му и Коцето и Албена да направят добра кметска кампания. Христо иска да им осуети плановете и той също става кандидат. Марияна показва на Надя, че Боян я лъже и че е във Варна със своя любовница и Жоро се възползва от това и двамата стават гаджета, но по-късно Надя заминава за Варна за да приключат окончателно връзката си. Жоро се притеснява дали може да бъде гадже с Надя, ако са брат и сестра, но в края се оказва, че Коцето е направил ДНК тест и той показва, че той е баща на момчето. Коцето иска развод, защото Албена е крила през всичките тези години нейните съмнения, но след един прекаран ден заедно, те преосмислят. Те са подкупили сегашния кмет на Баня да се оттегли, но въпреки цялата подготовка, в крайна сметка Парушев и Христо оттеглят своите кандидатури. Емил се дърпа постоянно от Елена и тя подозира, че Албена му е любовница, но накрая отмята съмненията. Въпреки, че той всячески се опитва да я отбягва, той е привлечен от нея и я целува и този момент тя си спомня всичко. Накрая всичко е наред, всички са задружни и Албена предлага на Марияна, Елена и Марина да отидат сами на почивка в Гърция без мъжете.
Едноименната песен от сериала All Inclusive се изпълнява от двама от актьорите в сериала – Ненчо Балабанов и Елена Атанасова. Музиката и аранжиментът са дело на Марио Балтаджиев, а текстът на Иван Ангелов.